《冬日舟中晓望》
明代·庾楼

水痕如縠远蒹葭，历历晴空见物华。半壁高崖分鸟道，一溪寒溜傍人家。

疏篱静处明初日，独树堤边落远霞。孤棹逶迤何处驻，霜枝随意自横斜。

作者简介：庾楼，字木叔。归善（今广东惠阳）人。明唐王隆武元年（一六四五）举人。明亡，隐居授徒。著有《敦行堂集》、《西湖志》。清陈伯陶《胜朝粤东遗民录》卷三有传。